b'\n_START_ARTICLE_\n\xc5\xbdeljko Hegedu\xc5\xa1i\xc4\x87\n_START_SECTION_\n\xc5\xbdivotopis\n_START_PARAGRAPH_\nBrat slikara i grafi\xc4\x8dara Krste. Nakon smrti oca (1909.g.) njegova majka se sa djecom vra\xc4\x87a u Hlebine. Pu\xc4\x8dku \xc5\xa1kolu i realnu gimnaziju, polazi u Zagrebu., 1906. Diplomirao je na Akademiji u Zagrebu 1930. u klasi V.Beci\xc4\x87 1930 - 1931. nastavio studij slikarstva u Parizu. Od godine 1932 - 1933. radi kao profesor crtanja na gimnaziji u Zagrebu, a od 1933 - 1939. u Srijemskoj Mitrovici, te ponovo od 1939 - 1950. u Zagrebu. Nakon rata, od 1950 - 1955. predaje na Akademiji primjenjenih umjetnosti u Zagrebu._NEWLINE_Prvi put se pojavljuje pred likovnom publikom, kao gost na izlo\xc5\xbebi grupe Zemlja 1932. Od godine 1936 do 1939. sudjeluje na izlo\xc5\xbebama Grupe hrvatskih umjetnika. Ve\xc4\x87 u po\xc4\x8detku svog rada Hegedu\xc5\xa1i\xc4\x87 ostvaruje individualan i koherentan izraz. Prvi u Hrvatskoj je napravio, \xc4\x8disti nadrealisti\xc4\x8dki crte\xc5\xbe. Svoj likovni jezik formirao je u Parizu, u dodiru s tada aktualnim purizmom (A. Ozenfant) i metafizi\xc4\x8dko - nadrealisti\xc4\x8dkim slikarstvom (J. Lurcat). Njegova slikarska poetika zasnovana je na \xc4\x8distoj, svijetloj boji i sumarnom crte\xc5\xbeu, plo\xc5\xa1nim oblicima u slobodnom prostoru. Slika vedute provincijskih gradi\xc4\x87a i vlastiti \xc5\xbeivot vi\xc4\x91en ironini\xc4\x8dnim o\xc4\x8dima umjetnika (Parobrodarska ulica, 1934; motiv iz Sremske Mitrovice, 1934; Na pustom trgu, 1935). Od 1950-tih godina slu\xc5\xbei se grafi\xc4\x8dkim i kombiniranim slikarskim tehnikama. Njegovo slikarstvo sve je vi\xc5\xa1e nadrealisti\xc4\x8dko, motivi su mu ludi\xc4\x8dki, u \xc5\xa1irokom rasponu do\xc5\xbeivaljaja od tragi\xc4\x8dnoga do lirskoga._NEWLINE_Samostalno je izlagao u Zagrebu (1959, 1971, 1976, 1979), Stockholmu (1964), Splitu (1969), \xc5\xa0ibeniku (1969), Zrenjaninu (1970) i Koprivnici (1981).'